NPP จับมือ FVC แจงกรณีข่าวลือเทกโอเวอร์กิจการ
NPP จับมือ FVC แจงกรณีข่าวลือเทกโอเวอร์กิจการ เผยยังไม่มีพัฒนาการใดๆ ที่มีนัยสำคัญตามข่าวดังกล่าว
24 มิ.ย. 2558

บริษัท นิปปอน แพ็ค (ประเทศไทย) จำกัด (มหาชน) หรือ NPP ระบุว่า ตามที่มีข่าววานนี้ (23 มิ.ย.) ว่า บริษัทกำลังอยู่ในระหว่างเตรียมเข้าเทกโอเวอร์ บริษัท ฟิลเตอร์ วิชั่น จำกัด (มหาชน) หรือ FVCนั้น
บริษัทได้ชี้แจงต่อตลาดหลักทรัพย์แห่งประเทศไทยว่าบริษัทไม่มีพัฒนาการใดๆ ที่มีนัยสำคัญตามข่าวดังกล่าว ถ้ามีสารสนเทศสำคัญ บริษัทจะแจ้งให้ทราบต่อไป
ขณะที่ด้าน บริษัท ฟิลเตอร์ วิชั่น จำกัด (มหาชน) หรือ FVC ระบุว่า ตามที่เป็นข่าวลือในโซเชียล เน็ตเวิร์ค ว่า บริษัท นิปปอน แพ็ค(ประเทศไทย) จำกัด (มหาชน) หรือ NPP  กำลังอยู่ในระหว่างเตรียมเข้าเทกโอเวอร์ บริษัท ฟิลเตอร์ วิชั่น จำกัด (มหาชน)หรือ FVC  ซึ่งในปัจจุบัน NPP มีการถือหุ้นใน FVC อยู่ในสัดส่วน 2.56% ของสิทธิออกเสียงทั้งหมดของกิจการนั้น
FVC ชี้แจงว่าขณะนี้ยังไม่มีการดำเนินการใดๆที่เป็นสาระสำคัญเกี่ยวข้องกับหลักทรัพย์ของบริษัทตามที่เป็นข่าวแต่อย่างใด หากมีข้อมูลเพิ่มเติมในประเด็นข่าวดังกล่าว บริษัทจะดำเนินการชี้แจงในลำดับถัดไป